b"\n_START_ARTICLE_\nBo Giertz\n_START_SECTION_\nBakgrunn\n_START_PARAGRAPH_\nGiertz var s\xc3\xb8nn til professor Knut Harald Giertz og Anna Ericson, og dermed datters\xc3\xb8nn til oppfinneren og industrimannen Lars Magnus Ericsson, grunnlegger av svensk telecomindustri._NEWLINE_Giertz sa seg \xc3\xa5 v\xc3\xa6re ateist da han begynte \xc3\xa5 studere spr\xc3\xa5k p\xc3\xa5 Uppsala universitet. Etter \xc3\xa5 i 1925 ha h\xc3\xb8rt en forelesning av Natanael Beskow besluttet han seg for \xc3\xa5 overgi sitt liv til Jesus og bli en kristen. Deretter studerte han til prest.\n_START_SECTION_\nPrest, biskop\n_START_PARAGRAPH_\nBo Giertz ble presteviet i Link\xc3\xb6ping 28. desember 1934 og ble stiftsadjunkt innen Link\xc3\xb6pings stift 1. mai 1937. Giertz ble tillf\xc3\xb6rordnad kyrkoherde i Torpa f\xc3\xb6rsamling 2. oktober 1938, og ble komminister der i 1939. I presteg\xc3\xa5rden ble det under andre verdenskrig ogs\xc3\xa5 huset flyktninger fra den danske motstandsbevegelse._NEWLINE_Han ble utnevnt til tjenestegj\xc3\xb8rende ekstraordinarie hoffpredikant i 1943, forordnet til preses ved prestm\xc3\xb8tet i Link\xc3\xb6pings stift i 1948, og utnevnt til biskop over G\xc3\xb6teborgs stift 1. april 1949._NEWLINE_I mange \xc3\xa5r var Giertz den fremste talsmannen for en tradisjonell (konservativ) kristendomsoppfatning i Svenska kyrkan. Han var en av grunnleggerne av Kyrklig samling kring Bibeln och Bek\xc3\xa4nnelsen og var uttalt motstander av ordningen med kvinnelige prester, som ble innf\xc3\xb8rt i Sverige i 1958._NEWLINE_Bo Giertz var deltaker p\xc3\xa5 kyrkom\xc3\xb8tene 1946\xe2\x80\x931970. Han ble emeritus i 1970.\n_START_SECTION_\nForfatterskap\n_START_PARAGRAPH_\nGiertz skrev et stort antall b\xc3\xb8ker og andre skrifter, hvorav flere regnes til klassikerne innenfor sine genrer. \xc3\x85rene som prest i Torpa f\xc3\xb6rsamling innebar andledninger for ham til \xc3\xa5 virkeliggj\xc3\xb8re mange av sine teologiske id\xc3\xa9er. Under denne tid kom han ogs\xc3\xa5 til \xc3\xa5 skrive flere av sine viktigste b\xc3\xb8ker. Blant annet ved sin store litter\xc3\xa6re produksjon inspirerte Giertz flere generasjoner svenske lutherske prester. Hans engasjerte seg for s\xc3\xb8ndagsmessen og prestenes regelbundne b\xc3\xb8nn etter tideb\xc3\xb8nnstradisjonen, for vekkelse og misjon._NEWLINE_Etter sin pensjonering i 1970 tok Giertz p\xc3\xa5 alvor tak i sin oversettelse av Det nye testamente. Den ble klar i 1981, bare noen uker f\xc3\xb8r den offisielle oversettelsen NT 81._NEWLINE_F\xc3\xb8rsta del, Herrens hammare, av Giertz' bok Stengrunden, ble filmatisert i 1995 og 2006._NEWLINE_I 2004 valgte Kyrkans tidnings lesere ham til 1900-tallets viktigste kristne leder i Sverige."